pythainlp/thaigov-v2-corpus-22032023 huggingface dataset:
วันพฤหัสบดีที่ 17 มีนาคม 2565
รมว.พม. ขับเคลื่อนการนำที่ดินนิคมสร้างตนเองสร้างรายได้อาชีพให้กับกลุ่มเปราะบางแบบพุ่งเป้า หวังแก้ไขปัญหาความยากจนข้ามรุ่นให้ได้ตามนโยบายนายกรัฐมนตรี พลเอก ประยุทธ์ จันทร์โอชา
รมว.พม. ขับเคลื่อนการนำที่ดินนิคมสร้างตนเองสร้างรายได้อาชีพให้กับกลุ่มเปราะบางแบบพุ่งเป้า หวังแก้ไขปัญหาความยากจนข้ามรุ่นให้ได้ตามนโยบายนายกรัฐมนตรี พลเอก ประยุทธ์ จันทร์โอชา
วันที่ 16 มีนาคม 2565 เวลา 13.30 น. ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในการประชุมติดตามการดำเนินงานของนิคมสร้างตนเอง 43 แห่ง ผ่านระบบ Zoom Cloud Meeting
นายจุติกล่าวว่า ประเทศไทยเจอวิกฤติโรคระบาด ประชาชนได้รับผลกระทบเรื่องสุขภาพ รายได้ และอาชีพ อีกทั้งยังได้รับผลกระทบจากสงครามระหว่างรัสเซียและยูเครน ทำให้ราคาต้นทุนพลังงานและการขนส่งเพิ่มสูงขึ้น ค่าครองชีพของประชาชนจึงสูงขึ้นด้วย ซึ่งสมาชิกนิคมสร้างตนเองเป็นหนึ่งในกลุ่มเปราะบาง ที่กระทรวง พม. ต้องเข้าไปดูแลแก้ไขปัญหาอย่างจริงจัง ทั้งนี้ รมว.พม. ได้มอบนโยบายเพื่อขับเคลื่อนงานนิคมสร้างตนเอง ดังนี้ 1) เร่งแก้ปัญหาความทับซ้อนเรื่องที่ดินของรัฐกับประชาชน เพื่อให้ประชาชนได้สิทธิในที่ดินทำกินต่างๆ และให้เกิดความเป็นธรรมอย่างยั่งยืนตามนโยบายของรัฐบาลในการจัดที่ดินให้กับประชาชน 2) ขับเคลื่อนนโยบาย BCG ของรัฐบาล เพื่อสร้างมูลค่าเพิ่มของผลผลิตทางการเกษตร ทำให้กลุ่มเป้าหมายมีรายได้เพิ่มขึ้น และใช้ประโยชน์จากทรัพยากรอย่างคุ้มค่า สมดุล และยั่งยืน 3) การทำให้นิคมสร้างตนเองเป็นแหล่งเรียนรู้ (Sand box) ส่งเสริมการใช้ประโยชน์จากที่ดินในการสร้างอาชีพ การพัฒนาคุณภาพชีวิต และการส่งเสริมให้สมาชิกนิคมสร้างตนเองเป็นผู้ประกอบการมืออาชีพ รับผิดชอบต่อสังคม เพื่อทำลายวงจรความยากจนข้ามรุ่น 4) ทำงานบูรณาการ โดยผู้ปกครองนิคมสร้างตนเองต้องเป็นผู้นำการเปลี่ยนแปลง นำการแก้ปัญหา เป็นหมอหนี้ ใช้ความเชี่ยวชาญในการแก้ไขปัญหาความยากจน เน้นประโยชน์ของประชาชนเป็นหลัก เพื่อพลิกฟื้นชีวิตกลุ่มเปราะบาง
วันพุธที่ 20 เมษายน 2565
ปลัดกอบชัยฯ เป็นประธานเปิดงานประกวดและประกาศผลนวัตกรรมองค์กร ครั้งที่ 1 THIP INNOSUMMIT 2021
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดงานประกวดและประกาศผลนวัตกรรมองค์กร ครั้งที่ 1 THIP INNOSUMMIT 2021
ปลัดกอบชัยฯ เป็นประธานเปิดงานประกวดและประกาศผลนวัตกรรมองค์กร ครั้งที่ 1 THIP INNOSUMMIT 2021
วันนี้ (20 เมษายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานพิธีเปิดงานประกวดและประกาศผลนวัตกรรมองค์กร ครั้งที่ 1 THIP INNOSUMMIT 2021 ของบริษัท ทานตะวันอุตสาหกรรม จำกัด (มหาชน) ซึ่งจัดขึ้นเพื่อเป็นการสนับสนุนและส่งเสริมบุคลากรที่มีความคิดริเริ่มสร้างสรรค์ด้วยการเพิ่มเติมทักษะและองค์ความรู้ใหม่ๆ ที่จะสามารถนำมาพัฒนาต่อยอดจากแนวคิดความคิด สู่การนำมาใช้ในการปฏิบัติจริง เพื่อสร้างนวัตกรรมในทุกภาคส่วนขององค์กร โดยมีนางพจนารถ ปริญภัทร์ภากร ประธานเจ้าหน้าที่ฝ่ายบริหาร บริษัท ทานตะวันอุตสาหกรรม จำกัด (มหาชน) ให้การต้อนรับ ณ ห้อง ETERNITY BALLROOM โรงแรมพูลแมน คิง พาวเวอร์ (รางน้ำ)
ปลัดกอบชัยฯ กล่าวว่า กระทรวงอุตสาหกรรมขอร่วมแสดงความยินดีกับทีมที่ได้รางวัลในครั้งนี้และขอชื่นชมผู้ประกอบการที่สนับสนุนให้องค์กรและพนักงานให้คิดค้น ออกแบบ สร้างนวัตกรรมใหม่ๆ นำไปสู่นวัตกรรมที่ยั่งยืน เพื่อการพัฒนาไปอีกขั้นขององค์กร ซึ่งสอดคล้องกับนโยบาย"ตลาดและนวัตกรรม นำอุตสาหกรรมไทย" ที่กระทรวงอุตสาหกรรมที่ให้ความสำคัญ และหากภาคอุตสาหกรรมสามารถปรับเชื่อมโยงการพัฒนาองค์กรให้ควบคู่ไปกับโมเดลเศรษฐกิจ BCG Model คือการพัฒนาเศรษฐกิจ 3 มิติ คือ เศรษฐกิจชีวภาพ (Bio Economy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) ก็จะเกิดผลดีกับองค์กรและเศรษฐกิจภาพรวมของประเทศไทยต่อไป
วันพฤหัสบดีที่ 23 มิถุนายน 2565
สธ.แจง จัดซื้อ “วัคซีนโควิด” ตามตัวเลขความต้องการใช้สูงสุด ในคลังเหลือใกล้เคียงจำนวนคนยังไม่ได้เข็มกระตุ้น
กระทรวงสาธารณสุข แจง “วัคซีนโควิด” ต้องสั่งจองให้พอกับความต้องการใช้สูงสุด เป็นเรื่องความมั่นคงด้านสุขภาพตามหลักสากล ขณะนี้มีวัคซีนในคลัง 29 ล้านโดส ใกล้เคียงจำนวนคนที่ยังไม่ได้เข็มกระตุ้น 24 ล้านคน แต่คนมารับวัคซีนน้อย เพราะคิดว่าการระบาดดีขึ้น
กระทรวงสาธารณสุข แจง “วัคซีนโควิด” ต้องสั่งจองให้พอกับความต้องการใช้สูงสุด เป็นเรื่องความมั่นคงด้านสุขภาพตามหลักสากล ขณะนี้มีวัคซีนในคลัง 29 ล้านโดส ใกล้เคียงจำนวนคนที่ยังไม่ได้เข็มกระตุ้น 24 ล้านคน แต่คนมารับวัคซีนน้อย เพราะคิดว่าการระบาดดีขึ้น ต้องเร่งรณรงค์มารับเข็มกระตุ้นเพิ่มทุกกลุ่ม พร้อมทั้งส่งวัคซีนไป รพ.สต.ใกล้บ้านเพื่อความสะดวก
วันนี้ (23 มิถุนายน 2565) นพ.รุ่งเรือง กิจผาติ หัวหน้าที่ปรึกษาระดับกระทรวง และโฆษกกระทรวงสาธารณสุข กล่าวถึงกรณีมีการตั้งข้อสังเกตเรื่อง “วัคซีนเต็มแขน” แต่เป็นวัคซีนโควิด 19 เต็มทุกสถานีอนามัย และกำลังจะหมดอายุ เพราะสั่งเข้าแบบไม่มีแผนและใช้งานไม่ทัน ว่า วัคซีนเป็นเรื่องของความมั่นคงทางด้านสุขภาพของประเทศซึ่งเป็นเรื่องปกติของทุกประเทศที่จะมีวัคซีนเหลือ ไม่ใช่วัคซีนขาด ส่วนเรื่องของการสั่งจองและซื้อวัคซีนโควิด 19 เข้ามาเพื่อปกป้องประชากรทั่วประเทศและเรื่องหมดอายุนั้น ขอชี้แจงทำความเข้าใจ ว่า วัคซีนโควิด 19 แต่ละชนิดจะต้องมีการสั่งจองล่วงหน้าเป็นปีหรือหลายเดือน เนื่องจากกระบวนการผลิตวัคซีนมีความซับซ้อน และใช้เวลานาน เมื่อผลิตออกมาแล้วจะขอขึ้นทะเบียน อย.เพื่อใช้ในภาวะฉุกเฉิน ซึ่งกำหนดวันหมดอายุ 6 เดือนนับจากวันที่ผลิต หากภายหลังตรวจสอบคุณภาพและประเมินผลแล้วสามารถที่จะนำมาฉีดได้อย่างปลอดภัยและมีประสิทธิผล อย.ก็จะอนุมัติให้ขยายอายุวัคซีนเพื่อให้บริการประชาชนได้มากที่สุด
“เป็นเรื่องพื้นฐานความมั่นคงด้านวัคซีนของประเทศ การจองวัคซีนต้องให้มีจำนวนเพียงพอต่อการป้องกันโรคและรับมือการระบาด ซึ่งในต่างประเทศก็มีการจองวัคซีนไว้ตามความต้องการสูงสุดสำหรับประชาชนทุกคน ซึ่งต้องมีเข็มกระตุ้นด้วย และมีวัคซีนหมดอายุ เช่น ญี่ปุ่น มีข่าวบริจาคและทำลายวัคซีนโควิดมากกว่า 100 ล้านโดส ในหลายเดือนที่ผ่านมา” นพ.รุ่งเรืองกล่าว
นพ.รุ่งเรืองกล่าวว่า ส่วนการบริหารจัดการวัคซีนและการคาดประมาณการฉีดวัคซีน มีการดำเนินการล่วงหน้า จัดหาและจัดส่งวัคซีนไปให้อย่างเพียงพอ โดยวัคซีนเข็มกระตุ้นจากฐานข้อมูลของกระทรวงสาธารณสุขคาดว่า ยังมีผู้ที่จำเป็นต้องได้รับการฉีดเข็มกระตุ้นอีกประมาณ 24 ล้านคน ซึ่งสอดคล้องกับปริมาณวัคซีนที่ได้จัดส่งไปให้กับพื้นที่และหน่วยบริการดำเนินการ แต่ช่วงนี้ที่มีการฉีดวัคซีนได้น้อย เนื่องจากสถานการณ์การระบาดดีขึ้นอย่างมาก และประชาชนยังไม่มารับวัคซีนเข็มกระตุ้น
“การจัดหาวัคซีนไว้เหลือป็นแนวทางการบริหารจัดการตามมาตรฐานสากล และหลักความมั่นคงทางด้านสุขภาพและตอบโต้ภาวะฉุกเฉินด้านสาธารณสุข ซึ่งขณะนี้ประเทศไทยมีวัคซีนเหลืออยู่ที่คลังส่วนกลาง 29 ล้านโดส และคลังส่วนภูมิภาค 13 ล้านโดส การดำเนินการตามนโยบาย คือ ให้ประชาชนสามารถเข้าถึงวัคซีนได้มากที่สุด จึงเป็นที่มาของจึงเป็นที่มาของการเร่งรัดประชาสัมพันธ์และรณรงค์ให้ประชาชนทุกกลุ่มเข้ารับเข็มกระตุ้นโดย ๆ จัดส่งวัคซีนไปไว้ที่ รพ.สต. เพื่อให้บริการประชาชนได้รับความสะดวกมากที่สุด” นพ.รุ่งเรืองกล่าว
******************************************** 23 มิถุนายน 2565
วันศุกร์ที่ 17 ธันวาคม 2564
โฆษกรัฐบาลเผย นายกฯ แต่งตั้ง กก.ตรวจสอบการดำเนินการตามกฎหมายว่าด้วยการอภัยโทษแล้ว   แนะพิจารณา กลั่นกรองหลักเกณฑ์ กระบวนการอย่างรอบคอบ รัดกุม โปร่งใส และถูกต้องเป็นธรรม
โฆษกรัฐบาลเผย นายกฯ แต่งตั้ง กก.ตรวจสอบการดำเนินการตามกฎหมายว่าด้วยการอภัยโทษแล้ว   แนะพิจารณา กลั่นกรองหลักเกณฑ์ กระบวนการอย่างรอบคอบ รัดกุม โปร่งใส และถูกต้องเป็นธรรม
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ลงนามคำสั่งสำนักนายกรัฐมนตรี ที่ 337/2564 แต่งตั้งคณะกรรมการตรวจสอบการดำเนินการตามกฎหมายว่าด้วยการอภัยโทษ สั่ง ณ วันที่ 16 ธันวาคม 2564
นายกรัฐมนตรีจึงมีคำสั่ง ให้มีคณะกรรมการตรวจสอบการดำเนินการตามกฎหมายว่าด้วยการอภัยโทษ ซึ่งในที่นี้คือพระราชกฤษฎีกาอภัยโทษในโอกาสวันคล้ายวันพระบรมราชสมภพของพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ พ.ศ. 2564 และกฎหมายอื่นที่เกี่ยวข้องประกอบด้วยผู้แทนหน่วยงานที่รักษาการตามพระราชกฤษฎีกาดังกล่าวและผู้ทรงคุณวุฒิภายนอก ดังนี้ (1) นายเข็มชัย ชุติวงศ์ อดีตอัยการสูงสุดและประธานกรรมการปฏิรูปประเทศด้านกระบวนการยุติธรรม เป็นประธานกรรมการ (2) นายจีระพัฒน์ พันธุ์ทวี เลขาธิการสำนักงานศาลยุติธรรม กรรมการ (3) นายธีระพงษ์วงศ์ศิวะวิลาส ที่ปรึกษานายกรัฐมนตรีฝ่ายข้าราชการประจำ กรรมการ (4) นายปกรณ์ นิลประพันธ์ เลขาธิการคณะกรรมการกฤษฎีกา กรรมการ (5) พลเอก ประชาพัฒน์ วัจนะรัตน์ เจ้ากรมพระธรรมนูญ กรรมการ (6) นายชยาวุธ จันทร รองปลัดกระทรวงมหาดไทย กรรมการ (7) นายวิทยา สุริยะวงค์ อดีตอธิบดีกรมราชทัณฑ์ และอดีตรองปลัดกระทรวงยุติธรรม กรรมการ และ (8) นางพงษ์สวาท กายอรุณสุทธิ์ รักษาการในตำแหน่งผู้อำนวยการสำนักงาน ป.ย.ป. กรรมการ และเลขานุการ
ทั้งนี้ ให้คณะกรรมการ ดังกล่าว มีอำนาจในการตรวจสอบข้อเท็จจริง ความเป็นมาและการดำเนินการเกี่ยวกับการกำหนดหลักเกณฑ์ ระเบียบปฏิบัติในการขอรับพระราชทานอภัยโทษและการกำหนดชั้นนักโทษของกรมราชทัณท์ เพื่อป้องกันมิให้นักโทษเสียสิทธิประโยชน์ที่ควรได้รับตามกฎหมายและอาจแต่งตั้งคณะอนุกรรมการ หรือผู้ช่วยเลขานุการ เพื่อดำเนินการเฉพาะเรื่องตามที่คณะกรรมการมอบหมาย โดยให้หน่วยงานของรัฐและเจ้าหน้าที่ของรัฐที่เกี่ยวข้อง ให้ความร่วมมือแก่คณะกรรมการในการชี้แจงข้อมูล ส่งเอกสาร ตลอดจนการดำเนินการอื่น ๆ ตามที่คณะกรรมการกำหนด ทั้งนี้ ประธานกรรมการรายงานผลการตรวจสอบ พร้อมกับข้อเสนอแนะ หรือแนวทางการแก้ปัญหาที่จะเป็นประโยชน์แก่ประเทศชาติต่อนายกรัฐนตรี ภายใน 30 วัน นับตั้งแต่วันที่มีคำสั่งฉบับนี้
โฆษกประจำสำนักนายกรัฐมนตรี ยังกล่าวว่า นายกรัฐมนตรีได้ให้แนวทางการทำงาน โดยให้แก่คณะกรรมการ ฯ พิจารณา กลั่นกรองและตรวจสอบหลักเกณฑ์และกระบวนการในชั้นของกรมราชทัณท์ และหน่วยงานที่เกี่ยวข้อง อย่างรอบคอบ รัดกุม โปร่งใส และถูกต้องเป็นธรรม รวมทั้งให้มีข้อเสนอแนะมาตรการในการดำเนินการต่อไปในอนาคตเพื่อให้การขอพระราชทานอภัยโทษบังเกิดประโยชน์ต่อผู้ต้องโทษและสังคมโดยส่วนรวมอย่างแท้จริง ทั้งสนองพระมหากรุณาธิคุณในพระบาทสมเด็จพระเจ้าอยู่หัวที่ทรงบำเพ็ญอภัยทานในวาระและโอกาสพิเศษด้วย
------------------
วันพุธที่ 23 มิถุนายน 2564
รองนายกฯ สุพัฒนพงษ์ฯ ย้ำความร่วมมือไทย-ฝรั่งเศส พร้อมผลักดันการค้าการลงทุน และความร่วมมือด้านพลังงาน
รองนายกฯ สุพัฒนพงษ์ฯ ย้ำความร่วมมือไทย-ฝรั่งเศส พร้อมผลักดันการค้าการลงทุน และความร่วมมือด้านพลังงาน
วันนี้ (23 มิถุนายน 2564) เวลา 09.30 น. นายตีแยรี มาตู (H.E. Mr. Thierry Mathou) เอกอัครราชทูตสาธารณรัฐฝรั่งเศสประจำประเทศไทย เข้าเยี่ยมคารวะ นายสุพัฒนพงษ์ พันธ์มีเชาวน์ รองนายกรัฐมนตรีและรัฐมนตรีว่าการกระทรวงพลังงาน ในโอกาสเข้ารับหน้าที่ ผ่านระบบ Video Conference สรุปสาระสำคัญ ดังนี้
รองนายกรัฐมนตรีกล่าวต้อนรับและแสดงความยินดีกับเอกอัครราชทูตฝรั่งเศสฯ ในโอกาสเข้ารับหน้าที่อย่างเป็นทางการ ชื่นชมการทำงานของเอกอัครราชทูตฯ ในการส่งเสริมความสัมพันธ์ไทย-ฝรั่งเศสอย่างแข็งขัน และเชื่อมั่นว่าภายใต้การดำรงตำแหน่งของเอกอัครราชทูตฯ จะสามารถขับเคลื่อนความสัมพันธ์ไทย-ฝรั่งเศส ที่ดำเนินมาอย่างมีพลวัตกว่า 165 ปี ไปสู่การเป็นหุ้นส่วนทางยุทธศาสตร์ระหว่างกัน ทั้งนี้ รัฐบาลไทยพร้อมให้ความร่วมมือในการปฏิบัติหน้าที่ของเอกอัครราชทูตฯ อย่างเต็มที่ ตลอดจน เห็นควรส่งเสริมความร่วมมือในสาขาที่ทั้งสองฝ่ายมีศักยภาพให้เกิดผลเป็นรูปธรรม
เอกอัครราชทูตฯ กล่าวขอบคุณรองนายกรัฐมนตรีที่สละเวลาให้เข้าพบและเป็นเกียรติอย่างยิ่งที่ได้ดำรงตำแหน่งเอกอัครราชทูตประจำประเทศไทย ชื่นชมความสัมพันธ์ระหว่างไทยกับฝรั่งเศสที่มีมาอย่างยาวนาน โดยยินดีสานต่อและส่งเสริมความสัมพันธ์ระหว่างกันให้ใกล้ชิดมากขึ้นในทุกมิติ เอกอัครราชทูตฝรั่งเศส เชื่อมั่นและพร้อมสนับสนุนการลงทุนของภาคเอกชนฝรั่งเศสในประเทศไทยที่มีมาอย่างต่อเนื่องยาวนาน ภาคเอกชนฝรั่งเศสให้ความสนใจลงทุนในเขต EEC ผ่านกลุ่มอุตสาหกรรมต่าง ๆ เช่น อุตสาหกรรมโลจิสติกส์ ตลอดจนการลงทุนที่สอดคล้องกับแนวทางการพัฒนาเศรษฐกิจอย่างยั่งยืนของไทยหรือ BCG
ทั้งสองฝ่ายได้หารือเพื่อความร่วมมือด้านพลังงาน ไทยสนับสนุนให้เอกชนฝรั่งเศสลงทุนด้านพลังงานในประเทศไทย ซึ่งเป็นด้านที่ฝรั่งเศสมีศักยภาพ รวมทั้ง ได้หารือเกี่ยวกับโครงการไฟฟ้าน้ำเทิน 2 ที่เป็นโครงการโรงไฟฟ้าพลังน้ำภายใต้ความร่วมมือกับไทย-ฝรั่งเศส และลาว มุ่งสู่การเป็นสังคมที่ใช้พลังงานสะอาด เป็นมิตรต่อสิ่งแวดล้อม มีความมั่นคงทางด้านพลังงาน และเพิ่มความสามารถในการแข่งขันเพื่ออนาคตด้านพลังงานที่ยั่งยืน
โอกาสนี้ ทั้งสองฝ่ายยังได้แลกเปลี่ยนความคิดเห็นเรื่อง การเปลี่ยนแปลงสภาพภูมิอากาศ ซึ่งรองนายกรัฐมนตรีกล่าว ไทยพยายามมุ่งสู่ความเป็นกลางทางคาร์บอน การลดการปล่อยก๊าซเรือนกระจก ส่งเสริมการใช้พลังงานสะอาด อาทิ พลังงานจากแสงอาทิตย์ ไทยจึงยินดีดำเนินการร่วมกับภาครัฐและเอกชนของฝรั่งเศสในรูปแบบต่างๆ อาทิ สำนักงานเพื่อการพัฒนาแห่งสาธารณรัฐฝรั่งเศส (AFD) เพื่อแลกเปลี่ยนองค์ความรู้และประสบการณ์ระหว่างกัน และสนับสนุนการลงทุนในพลังงานทดแทนและพลังงานสะอาด เพื่อลดมลสารช่วงชีวิตสั้นและบรรลุเป้าหมายการพัฒนาที่ยั่งยืน ตลอดจน พร้อมสนับสนุนความร่วมมือในการผลิตไฟฟ้าเข้าสู่ระบบซื้อขายสิทธิในการปล่อยก๊าซเรือนกระจกระหว่างทั้งสองประเทศ ภายใต้โครงการ Clean Energy Transition Programme (CETP) และการจัดทำ Roadmap ด้านพลังงานต่างๆ ในอนาคต
วันศุกร์ที่ 3 ธันวาคม 2564
กรมทางหลวงรายงานสถานการณ์อุทกภัยบนทางหลวงประจำวันที่ 3 ธันวาคม 2564 พบทางหลวง    ที่จังหวัดสุราษฎร์ธานี การจราจรผ่านไม่ได้ 2 แห่ง
ทล. ติดตั้งป้ายเตือนและอุปกรณ์ เพื่ออำนวยความสะดวกประชาชนในการสัญจรในพื้นที่เกิดประสบเหตุอุทกภัย
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม มอบให้หน่วยงานในสังกัดติดตามสถานการณ์อุทกภัยบริเวณภาคใต้และคลื่นลมแรงบริเวณอ่าวไทย ขณะนี้พบว่าสถานการณ์ประจำวันที่ 3 ธันวาคม 2564 เวลา 13.30 น. ทางหลวงถูกน้ำท่วม ดินสไลด์และสะพานชำรุด จำนวน 4 จังหวัด 9 สายทาง 12 แห่ง ได้แก่ จังหวัดพัทลุง สุราษฎร์ธานี นราธิวาส และชุมพร โดยการจราจรผ่านไม่ได้ 2 แห่ง รายละเอียดดังนี้
1. ทล.4191 ไชยา - เขาหลัก ช่วง กม. ที่ 2+197 - 3+982 ด้านซ้ายทางและขวาทาง ระดับน้ำสูง 50 เซนติเมตร การจราจรผ่านไม่ได้อยู่ระหว่างจัดทำทางเลี่ยง มีเจ้าหน้าที่คอยอำนวยความสะดวกด้านการจราจร
2. ทล.4262 บางน้ำจืด - ตะกุกเหนือ ช่วง กม. ที่ 11+800 - 12+400 ระดับน้ำสูง 45 เซนติเมตร การจราจรผ่านไม่ได้ อยู่ระหว่างจัดทำทางเลี่ยง มีเจ้าหน้าที่คอยอำนวยความสะดวกด้านการจราจร
ทั้งนี้ ขอให้ประชาชนผู้ใช้เส้นทางหลวงเดินทางด้วยความระมัดระวังเพื่อความปลอดภัยพร้อมปฏิบัติตามป้ายเตือน
ป้ายแนะนำและคำแนะนำของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สำนักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1
วันอาทิตย์ที่ 5 กันยายน 2564
โฆษกรัฐบาลเผยผลโหวตของสส. สะท้อนสภายังให้ความไว้วางใจการทำงานของรัฐบาล ย้ำ”นายก”เน้นการบริหารประเทศมากกว่าทำการเมือง
โฆษกรัฐบาลเผยผลโหวตของสส. สะท้อนสภายังให้ความไว้วางใจการทำงานของรัฐบาล ย้ำ”นายก”เน้นการบริหารประเทศมากกว่าทำการเมือง สัปดาห์หน้าเตรียมเป็นประธานการประชุม คกก.ส่งเสริมการลงทุน และร่วมการประชุมสุดยอดผู้นำแผนงานความร่วมมือเศรษฐกิจ ในอนุภูมิภาคลุ่มแม่น้ำโขง
วันนี้(5ก.ย.64)นายธนกรวังบุญคงชนะเปิดเผยว่าการอภิปรายเพื่อลงมติไม่ไว้วางใจรัฐมนตรีเป็นรายบุคคลได้สิ้นเสร็จแล้วโดยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและรัฐมนตรีได้รับความไว้วางใจจากสมาชิกสภาผู้แทนราษฎรเกินกึ่งหนึ่งสะท้อนให้เห็นว่าสภายังเชื่อมั่นการทำงานของนายกรัฐมนตรีและรัฐบาลโดยนายกรัฐมนตรีและรัฐมนตรียังคงจะเดินหน้าทำหน้าที่ต่อไปซึ่งนายกรัฐมนตรีมีภารกิจหนาแน่นตลอดสัปดาห์หน้าทั้งการเป็นประธานการประชุมคณะกรรมการส่งเสริมการลงทุนการประชุมคณะกรรมการนโยบายการเงินการคลังของรัฐรวมทั้งจะเข้าร่วมการประชุมสุดยอดผู้นำแผนงานความร่วมมือเศรษฐกิจในอนุภูมิภาคลุ่มแม่น้ำโขง6ประเทศครั้งที่7ผ่านระบบวิดีโอทางไกล
นายธนกร​กล่าวว่าผลโหวตเป็นเอกสิทธิ์ของสมาชิกสภาผู้แทนราษฎรตามระบอบประชาธิปไตยเป็นกระบวนการถ่วงดุลการทำงานระหว่างฝ่ายบริหารและฝ่ายนิติบัญญัติ นายกรัฐมนตรีให้ความสำคัญการบริหารมากกว่าการเมืองและเคารพเสียงผู้แทนประชาชนทั้งในสภาและนอกสภาเพราะเป้าหมายสำคัญของการทำงานคือประชาชนไม่ใช่จำนวนตัวเลขในสภา
—————
วันศุกร์ที่ 29 ตุลาคม 2564
รองปลัดฯ ประยูร ร่วมประชุมคณะอนุกรรมการอำนวยการด้านการบริหารจัดการทรัพยากรน้ำ
รองปลัดฯ ประยูร ร่วมประชุมคณะอนุกรรมการอำนวยการด้านการบริหารจัดการทรัพยากรน้ำ
วันศุกร์ที่ 29 ตุลาคม 2564 นายประยูร อินสกุล รองปลัดกระทรวงเกษตรและสหกรณ์ ร่วมประชุมคณะอนุกรรมการอำนวยการด้านการบริหารจัดการทรัพยากรน้ำ ครั้งที่ 2/2564 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม ดำเนินการประชุมผ่านระบบวิดีทัศน์ทางไกล (Video Conference) จากห้องประชุมน้ำปิง ชั้น 4 สำนักงานทรัพยากรน้ำแห่งชาติ อาคารจุฑามาศ ถนนวิภาวดีรังสิต กรุงเทพฯ โดยมีสาระสำคัญในการประชุม ดังนี้
1) ติดตามผลการดำเนินงานตามผลการประชุมของคณะอนุกรรมการอำนวยการด้านการบริหารจัดการทรัพยากรน้ำ
2) รับทราบรายงานสภาพอากาศ สถานการณ์น้ำปัจจุบัน และการคาดการณ์พื้นที่เสี่ยงอุทกภัยในพื้นที่สำคัญ สภาพอากาศและคาดการณ์โอกาสการเกิดพายุ และแผนการระบายน้ำออกจากพื้นที่ลุ่มต่ำ 11 พื้นที่
3) รับทราบความก้าวหน้าผลการดำเนินงาน 10 มาตรการการรับมือฤดูฝนปี 2564 และปัญหาอุปสรรคในการดำเนินงาน
4) พิจารณาการติดตามแนวทางเตรียมการและความพร้อมการรับมือฤดูฝนของพื้นที่ภาคใต้
5) พิจารณาแผนการบริหารจัดการน้ำฤดูแล้ง ปี 2564/65
วันอังคารที่ 26 กรกฎาคม 2565
ปลัดกระทรวงคมนาคม ร่วมพิธีรับมอบตราสัญลักษณ์พระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565
ในงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา
นายชยธรรม์ พรหมศร ปลัดกระทรวงคมนาคม ร่วมพิธีรับมอบตราสัญลักษณ์พระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565 ในงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธีฯ นายอนุชา นาคาศัย รัฐมนตรีประจำสำนักนายกรัฐมนตรี นายดิสทัต โหตระกิตย์ เลขาธิการนายกรัฐมนตรี ปลัดกระทรวง ผู้บัญชาการเหล่าทัพ ผู้ว่าราชการกรุงเทพมหานคร และตัวแทนสื่อมวลชนร่วมพิธีฯ ในวันที่ 25 กรกฎาคม 2565 ณ ตึกภักดีบดินทร์ ทำเนียบรัฐบาล สำหรับผู้ว่าราชการจังหวัดอื่น ๆ เข้าร่วมพิธีฯ ผ่านระบบออนไลน์ ทั้งนี้ เพื่อให้หน่วยงานราชการ และสื่อมวลชน นำตราสัญลักษณ์ฯ ไปประดับ ณ ที่ต่าง ๆ อย่างเหมาะสม เพื่อร่วมเป็นส่วนหนึ่งในการจัดกิจกรรมเฉลิมพระเกียรติฯ และร่วมแสดงความจงรักภักดีและสำนึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ได้ทรงปฏิบัติพระราชกรณียกิจนานัปการ เพื่อประโยชน์ของประเทศชาติและความผาสุกของประชาชน
รัฐบาลเตรียมจัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยกำหนดชื่อการจัดงานเฉลิมพระเกียรติฯ ว่า “การจัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565” และภาษาอังกฤษว่า “Celebration on the Auspicious Occasion of Her Majesty Queen Sirikit The Queen Mother’s 90th Birthday Anniversary 12th August 2022” กำหนดขอบเขตของการจัดงานเฉลิมพระเกียรติฯ ระหว่างวันที่ 1 มกราคม - 31 ธันวาคม 2565 โดยจะมีการจัดนิทรรศการเฉลิมพระเกียรติฯ “ด้วยรักแห่งแผ่นดิน : With Love for the Nation” ระหว่างวันที่ 1 - 15 สิงหาคม 2565 ณ บริเวณถนนราชดำเนินกลาง
สำหรับตราสัญลักษณ์พระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565 กรมศิลปากรเป็นผู้ดำเนินการออกแบบ และพระบาทสมเด็จพระเจ้าอยู่หัวทรงพระกรุณาโปรดเกล้าฯ ตราสัญลักษณ์ฯ พร้อมความหมาย โดยผู้ประสงค์ขออนุญาตใช้ตราสัญลักษณ์ฯ จะต้องเป็นนิติบุคคล หน่วยงานของรัฐ ภาคเอกชน มูลนิธิ สมาคม ชมรม หรือบริษัท ห้าง ร้าน ซึ่งการนำตราสัญลักษณ์ฯ เพื่อประดับหรือประดิษฐานบนสิ่งของใด ๆ จะพิจารณาถึงความเหมาะสมในเรื่องรูปแบบ วัตถุประสงค์ เจตนารมณ์ และจะต้องมีแผนดำเนินงานในระยะเวลาขอบเขตการจัดงานเฉลิมพระเกียรติฯ ระหว่างวันที่ 1 มกราคม - 31 ธันวาคม 2565 สามารถยื่นคำขออนุญาตได้ที่ คณะกรรมการฝ่ายกลั่นกรองการขอใช้ตราสัญลักษณ์ การจัดงานเฉลิมพระเกียรติฯ สำนักงานปลัดสำนักนายกรัฐมนตรี ทำเนียบรัฐบาล โทรศัพท์ 0 2283 4789 - 91 หรือเว็บไซต์ www.opm.go.th และในโอกาสอันเป็นมหามงคลนี้ รัฐบาลได้เชิญชวนหน่วยงานภาครัฐ ภาคเอกชน และประชาชนจัดตั้งโต๊ะหมู่ประดิษฐานพระฉายาลักษณ์ พร้อมเครื่องราชสักการะ ตกแต่งสถานที่ประดับพระฉายาลักษณ์ ประดับธงชาติคู่กับธงตราสัญลักษณ์พระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565 พร้อมประดับผ้าระบายสีฟ้าร่วมกับผ้าระบายสีขาว ตามอาคารสถานที่ของหน่วยงานและบ้านเรือนตามความเหมาะสมโดยพร้อมเพรียงกัน
วันพฤหัสบดีที่ 2 กันยายน 2564
กระทรวงเกษตรฯ จัดประชุมติดตามผลการดำเนินงานตามนโยบายและโครงการสำคัญ 9 จังหวัดภาคตะวันตก
กระทรวงเกษตรฯ จัดประชุมติดตามผลการดำเนินงานตามนโยบายและโครงการสำคัญ 9 จังหวัดภาคตะวันตก
นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมติดตามผลการดำเนินงานตามนโยบายและโครงการสำคัญของกระทรวงเกษตรและสหกรณ์ ประจำปีงบประมาณ พ.ศ. 2564 (ครั้งที่ 2) กลุ่มพื้นที่ภาคตะวันตก จำนวน 9 จังหวัด ได้แก่ จังหวัดกาญจนบุรี สระแก้ว ราชบุรี สุพรรณบุรี เพชรบุรี ประจวบคีรีขันธ์ สมุทรสาคร สมุทรสงคราม และจังหวัดนครปฐม ผ่านระบบการประชุมออนไลน์ (Zoom Meeting) โดยในที่ประชุมได้มีการรายงานความคืบหน้าของการขับเคลื่อนงานโครงการสำคัญของกระทรวงเกษตรและสหกรณ์ และความคืบหน้าของการดำเนินการตามเป้าหมายการพัฒนาภาคการเกษตรตามศักยภาพ/ความเหมาะสมของพื้นที่ รวมถึงติดตามความก้าวหน้าผลการเบิกจ่ายงบประมาณ ประจำปีงบประมาณ พ.ศ. 2564 ซึ่งผลการดำเนินงานฯ ของกลุ่มจังหวัดดังกล่าว มีความก้าวหน้าเป็นอย่างดี
ทั้งนี้ ได้มอบหมายให้หน่วยงานต่าง ๆ ร่วมกันบูรณาการทำงานขับเคลื่อนโครงการสำคัญของกระทรวงเกษตรและสหกรณ์เพื่อพัฒนาการเกษตรในพื้นที่ได้อย่างมีประสิทธิภาพ เพื่อสนองตอบต่อความต้องการของเกษตรกร นโยบายของรัฐบาลและกระทรวงเกษตรฯ ต่อไป
วันจันทร์ที่ 25 กรกฎาคม 2565
โฆษกรัฐบาลเผย "นายกฯ" กำชับ สธ. และหน่วยงานที่เกี่ยวข้อง เตรียมพร้อมรับมือหลัง WHO ประกาศโรคฝีดาษวานรเป็นภาวะฉุกเฉินด้านสาธารณสุขระหว่างประเทศ
โฆษกรัฐบาลเผย "นายกฯ" กำชับ สธ. และหน่วยงานที่เกี่ยวข้อง เตรียมพร้อมรับมือหลัง WHO ประกาศโรคฝีดาษวานรเป็นภาวะฉุกเฉินด้านสาธารณสุขระหว่างประเทศ ย้ำประชาชนปฏิบัติตนตามมาตรการ Universal Prevention ต่อเนื่อง ช่วยป้องกันทั้งโควิดฯ และโรคฝีดาษวานร
วันนี้ (25 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงาน สถานการณ์ในประเทศยังปลอดภัย ไทยยังไม่พบผู้ป่วยโรคฝีดดาษวานรเพิ่มเติม หลังพบชาวชาวไนจีเรียที่เข้ามาอยู่ในประเทศไทยแบบผิดกฎหมาย ยืนยันป่วยเป็นฝีดาษวานรคนแรกหลบนอกออกนอกประเทศ ด้วยความห่วงใยนายกรัฐมนตรีจึงเน้นย้ำให้กระทรวงสาธารณสุขและทุกหน่วยงานที่เกี่ยวข้องเตรียมความพร้อมทุกด้านและแนวทางรองรับโรคฝีดาษวานรหลังองค์การอนามัยโลก (WHO) ได้ประกาศให้โรคฝีดาษวานรเป็นภาวะฉุกเฉินด้านสาธารณสุขระหว่างประเทศ (Public Health Emergency of International Concern :PHEIC) ตลอดจนกำชับให้สำนักงานตรวจคนเข้าเมืองเฝ้าระมัดระวังผู้เดินทางจากประเทศกลุ่มเสี่ยงเป็นพิเศษ ซึ่งกระทรวงสาธารณสุขได้ประกาศระดับการเฝ้าระวัง เพื่อสร้างความมั่นใจให้กับประชาชน ระบบสาธารณสุขไทยสามารถ ดูแล และป้องกันการแพร่ระบาดโควิด 19 และฝีดาษวานร ย้ำให้ประชาชนทุกคนปฏิบัติตามมาตรการ Universal Prevention อย่างเคร่งครัดต่อเนื่อง เพราะนอกจากจะช่วยป้องกันการแพร่ระบาดโควิด 19 แล้วยังจะสามารถทำให้ป้องกันโรคฝีดาษวารได้อีกทางหนึ่งด้วย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 ผู้ป่วยรายใหม่ (รักษาตัวใน รพ.) จำนวน 1,740 ราย เป็นผู้ป่วยในประเทศทั้งหมด รวมผู้ป่วยสะสม 2,354,158 ราย (ตั้งแต่ 1 มกราคม 2565) ขณะที่หายป่วยกลับบ้าน 2,425 ราย รวมหายป่วยสะสม 2,353,925 ราย (ตั้งแต่ 1 มกราคม 2565) โดยมีผู้ป่วยกำลังรักษา 23,985 ราย และเสียชีวิต 32 ราย ผู้ป่วยปอดอักเสบ รักษาตัวอยู่ในโรงพยาบาล 890 ราย ส่วนภาพรวมการฉีดวัคซีนโควิด-19 สรุปจำนวนผู้ที่ได้รับวัคซีนสะสม ตั้งแต่วันที่ 28 ก.พ. 2564 - 23 ก.ค. 2565 รวมทั้งสิ้น 141,182,721 โดส จำแนกเป็นผู้ที่ได้รับวัคซีนเข็มที่ 1 สะสม 57,101,910 ราย คิดเป็น 82.1% ของประชากร ผู้ที่ได้รับวัคซีนเข็มที่ 2 สะสม 53,433,998 ราย คิดเป็น 76.8% ของประชากร และผู้ที่ได้รับวัคซีนเข็มที่ 3 ขึ้นไป สะสม 30,646,813 ราย คิดเป็น 44.1% ของประชากร
...............................
วันพุธที่ 3 พฤศจิกายน 2564
สคส.จัดระดมความคิดเห็นครั้ง 1 ต่อ (ร่าง) แผนปฏิบัติการ ระยะ 5 ปี
สคส.จัดระดมความคิดเห็นครั้ง 1 ต่อ (ร่าง) แผนปฏิบัติการ ระยะ 5 ปี
เมื่อวันที่ 3 พฤศจิกายน 2564 นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมรับฟังการนำเสนอร่างแผนปฏิบัติการ ระยะ 5 ปี ของสำนักงานคณะกรรมการคุ้มครองข้อมูลส่วนบุคคล (สคส.) โดยมีนายภุชพงค์ โนดไธสง ในฐานะ เลขาธิการคณะกรรมการดิจิทัลเพื่อเศรษฐกิจและสังคมแห่งชาติ ร่วมการประชุม ณ ห้องประชุม 802 ชั้น 8 สำนักงานปลัดกระทรวงดิจิทัลเพื่อเศรษฐกิจและสังคม โดยการประชุมในครั้งนี้ เป็นการระดมความเห็นจากผู้เชี่ยวชาญ ซึ่งจะนำข้อคิดเห็น /ข้อเสนอแนะ มาเป็นข้อมูลเพื่อปรับปรุง (ร่าง) แผนปฏิบัติการ ระยะ 5 ปี ของ สคส. ให้มีความสมบูรณ์ และเสนอต่อคณะกรรมการกำกับสำนักงานคณะกรรมการคุ้มครองข้อมูลส่วนบุคคล พิจารณาต่อไป ในการนี้ได้มีมูลนิธิพัฒนาประสิทธิภาพในราชการ โดยสถาบันที่ปรึกษาเพื่อพัฒนาประสิทธิภาพในราชการ (สปร.) เป็นที่ปรึกษาฯ ดำเนินโครงการฯ และที่ผ่านมาได้มีการจัดประชุมรับฟังความคิดเห็นต่อร่างโครงสร้างองค์กร อัตรากำลัง โครงสร้างเงินเดือน และแรงจูงใจของสำนักงานคณะกรรมการคุ้มครองข้อมูลส่วนบุคล เป็นที่เรียบร้อยแล้ว
*****************
วันศุกร์ที่ 12 สิงหาคม 2565
ปลัด สธ. นำคณะผู้บริหารลงนามถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเนื่องในโอกาสวันเฉลิมพระชนมพรรษา 12 สิงหาคม 2565
ปลัด สธ. นำคณะผู้บริหารลงนามถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเนื่องในโอกาสวันเฉลิมพระชนมพรรษา 12 สิงหาคม 2565
วันนี้ (12สิงหาคม2565)นายแพทย์เกียรติภูมิ วงศ์รจิต ปลัดกระทรวงสาธารณสุขพร้อมด้วยคณะผู้บริหารกระทรวงสาธารณสุข ร่วมลงนามถวายพระพรชัยมงคลเฉลิมพระเกียรติสมเด็จพระนางเจ้าสิริกิตต์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา90พรรษา12สิงหาคม2565ณ ศาลาสหทัยสมาคม พระบรมมหาราชวัง
วันอังคารที่ 1 มีนาคม 2565
ครม. รับทราบการเพิ่มทุน บมจ. ราช กรุ๊ป ในเครือ กฟผ. ไม่เกิน 2.5 หมื่นล้าน รองรับการขยายการลงทุนด้านไฟฟ้าในอนาคต
ครม. รับทราบการเพิ่มทุน บมจ. ราช กรุ๊ป ในเครือ กฟผ. ไม่เกิน 2.5 หมื่นล้าน รองรับการขยายการลงทุนด้านไฟฟ้าในอนาคต
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 มีนาคม 2565 ว่า ครม.รับทราบการเพิ่มทุนบริษัท ราช กรุ๊ป จำกัด (มหาชน) จำนวนไม่เกิน 25,000 ล้านบาท และให้การไฟฟ้าฝ่ายผลิตแห่งประเทศไทย (กฟผ.) เพิ่มทุนในบริษัท ราช กรุ๊ป จำกัด (มหาชน) ตามสัดส่วนการถือหุ้นร้อยละ 45 จำนวนไม่เกิน 11,250 ล้านบาท ตามที่กระทรวงพลังงานเสนอ เพื่อให้บริษัทสามารถปรับโครงสร้างเงินลงทุน เพิ่มสภาพคล่องทางการเงิน และรองรับการขยายการลงทุนในอนาคต ซึ่งบริษัท ราช กรุ๊ป จำกัด (มหาชน) เป็นบริษัทในเครือของการไฟฟ้าฝ่ายผลิตแห่งประเทศไทย จัดตั้งขึ้นเพื่อประกอบธุรกิจในลักษณะการถือหุ้นในบริษัทอื่นเพื่อลงทุนในบริษัทย่อย การร่วมค้า และเงินลงทุนอื่น ๆ ที่ดำเนินธุรกิจผลิตไฟฟ้าและธุรกิจเกี่ยวเนื่อง โดย กฟผ. มีสัดส่วนการถือหุ้นอยู่ที่ร้อยละ 45
สำหรับแผนการลงทุนของบริษัทในปี 2564 จะดำเนินการในโครงการโรงไฟฟ้าทั้งในและต่างประเทศ โครงสร้างพื้นฐานและธุรกิจเกี่ยวเนื่องทั้งในประเทศและต่างประเทศ วงเงินทั้งสิ้น 46,430 ล้านบาท แต่เมื่อพิจารณาจากการประมาณการเบิกจ่ายเงินลงทุนและการจัดหาแหล่งที่มาของเงินลงทุนโครงการระหว่างปี 2564 -2568 แล้ว จะส่งผลให้บริษัทมีหนี้สินสะสมเพิ่มสูงขึ้น ซึ่งจะส่งผลต่อสภาพคล่องและทำให้อัตราส่วนทางการเงินของบริษัทไม่เป็นไปตามข้อกำหนดในสัญญาตามที่ International Credit Rating Agencies กำหนด จึงมีความจำเป็นต้องเพิ่มทุนดังกล่าว
นางสาวรัชดากล่าวด้วยว่า ประโยชน์ที่ได้รับจากการเพิ่มทุนในครั้งนี้ จะช่วยให้บริษัท ราช กรุ๊ป (มหาชน) สามารถขยายการลงทุนเพิ่มเติม เพิ่มสภาพคล่องทางการเงินและคงอัตราส่วนทางการเงินเป็นไปตามข้อกำหนดได้ ส่วน กฟผ. จะได้รับเงินปันผลในช่วงระยะเวลา 9 ปี เพิ่มขึ้นจากเดิมเฉลี่ยร้อยละ 29.56
วันพฤหัสบดีที่ 5 สิงหาคม 2564
กระทรวงยุติธรรม โดยกรมบังคับคดี ประชุมเจ้าหนี้ผ่านสื่ออิเล็กทรอนิกส์ (e-Meeting) เจ้าหนี้ลงมติยอมรับแผนฟื้นฟูกิจการ บริษัท สายการบินนกแอร์
กระทรวงยุติธรรม โดยกรมบังคับคดี ประชุมเจ้าหนี้ผ่านสื่ออิเล็กทรอนิกส์ (e-Meeting) เพื่อพิจารณาแผนฟื้นฟูกิจการของ บริษัท สายการบินนกแอร์ จำกัด (มหาชน) เจ้าหนี้ได้ลงมติผ่านระบบ LED Vote ยอมรับแผนฟื้นฟูคิดเป็นจำนวนหนี้ ร้อยละ 76.72
นางอรัญญา ทองน้ำตะโก อธิบดีกรมบังคับคดี เปิดเผยว่า เมื่อวันที่ 4 สิงหาคม 2564 เจ้าพนักงานพิทักษ์ทรัพย์ กรมบังคับคดีได้ประชุมเจ้าหนี้ผ่านสื่ออิเล็กทรอนิกส์ (e-Meeting) ในระบบ Zoom ภายใต้มาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19) เพื่อพิจารณาแผนฟื้นฟูกิจการของ บริษัท สายการบินนกแอร์ จำกัด (มหาชน) ซึ่งที่ประชุมเจ้าหนี้ได้ลงมติผ่านระบบ LED Vote ยอมรับแผนฟื้นฟูคิดเป็นจำนวนหนี้ ร้อยละ 76.72 จากจำนวนหนี้ของเจ้าหนี้ที่เข้าประชุมและออกเสียง โดยแผนมีผู้บริหารแผนจำนวน 4 คน ประกอบด้วย 1.นายวุฒิภูมิ จุฬางกูร 2.นายไต้ ชอง อี 3.นาย ปริญญา ไววัฒนา และ4.นายชวลิต อัตถศาสตร์ และที่ประชุมเจ้าหนี้ไม่ได้ตั้งคณะกรรมการเจ้าหนี้แต่อย่างใด สำหรับขั้นตอนต่อไปเจ้าพนักงานพิทักษ์ทรัพย์จะรายงานผลการประชุมเจ้าหนี้ให้ศาลล้มละลายกลางพิจารณา ว่าจะเห็นชอบด้วยแผนตามมติที่ประชุมเจ้าหนี้หรือไม่โดยศาลกำหนดนัดพิจารณา ในวันที่ 26 สิงหาคม 2564 เวลา 09.00 น. ณ ศาลล้มละลายกลาง ซึ่งเจ้าพนักงานพิทักษ์ทรัพย์ได้แจ้งกำหนดนัดพิจารณาของศาลให้บรรดาเจ้าหนี้ทราบแล้ว
ทั้งนี้ สามารถติดต่อสอบถามรายละเอียดเพิ่มเติมได้ที่ กองฟื้นฟูกิจการของลูกหนี้ หมายเลขโทรศัพท์ 08 1901 6854, 06 5521 1930 หรือสายด่วนกรมบังคับคดี 1111 กด 79 เว็บไซต์กรมบังคับคดี www.led.go.th
วันพฤหัสบดีที่ 24 กุมภาพันธ์ 2565
วธ.เผยผลสรุปภาพรวม 30 สมาคมกลุ่มศิลปินและกลุ่มเครือข่ายอุตสาหกรรมบันเทิง เปิดให้ผู้ที่มีอายุเกิน 65 ปี ทั้งที่เป็นสมาชิก-ไม่ได้เป็นสมาชิกสมาคม
วธ.เผยผลสรุปภาพรวม 30 สมาคมกลุ่มศิลปินและกลุ่มเครือข่ายอุตสาหกรรมบันเทิง เปิดให้ผู้ที่มีอายุเกิน 65 ปี ทั้งที่เป็นสมาชิก-ไม่ได้เป็นสมาชิกสมาคม
วธ.เผยผลสรุปภาพรวม 30 สมาคมกลุ่มศิลปินและกลุ่มเครือข่ายอุตสาหกรรมบันเทิง เปิดให้ผู้ที่มีอายุเกิน 65 ปี ทั้งที่เป็นสมาชิก-ไม่ได้เป็นสมาชิกสมาคม แจ้งความประสงค์เพื่อขึ้นทะเบียนรับการช่วยเหลือเยียวยาผลกระทบจากโควิด-19 ของบรัฐบาล มีทั้งหมด 3,857 คนทั่วประเทศ
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า ตามที่คณะรัฐมนตรีมีมติมอบหมายให้กระทรวงวัฒนธรรม (วธ.) ร่วมกับกระทรวงแรงงาน พิจารณาแนวทางช่วยเหลือเยียวยาบรรเทาความเดือดร้อนแก่กลุ่มศิลปินและกลุ่มเครือข่ายอุตสาหกรรมบันเทิงอายุเกิน 65 ปีที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19)ที่เป็นกลุ่มแรงงานนอกระบบและไม่เข้าข่ายเป็นผู้ประกันตนตามมาตรา 33 มาตรา 39 และมาตรา 40 ตามพ.ร.บ.ประกันสังคม พ.ศ. 2533 และที่แก้ไขเพิ่มเติม ซึ่ง วธ. ได้ประสานขอความร่วมมือสมาคมเครือข่ายอุตสาหกรรมบันเทิงและสมาคมศิลปินพื้นบ้านทั้งหมด 30 สมาคม เช่น สมาพันธ์สมาคมภาพยนตร์แห่งชาติ สมาคมวิชาชีพภาพยนตร์และดิจิทัลมีเดีย สมาคมการค้าผู้ผลิตภาพยนตร์สารคดีไทย สมาคมลิเกประเทศไทย สมาคมเพลงพื้นบ้านภาคกลางประเทศไทย สมาคมอุปรากรจีน สมาคมศิลปินขับซอล้านนา เป็นต้น ดำเนินการรวบรวมข้อมูลจำนวนศิลปินและเครือข่ายอุตสาหกรรมบันเทิงที่มีอายุเกิน 65 ปีทั้งที่เป็นสมาชิกสมาคมและไม่ได้เป็นสมาชิกให้มาแจ้งความประสงค์เพื่อขึ้นทะเบียนขอรับงบประมาณช่วยเหลือเยียวยาผลกระทบจากโรคโควิด-19 จากรัฐบาล
ปลัดกระทรวงวัฒนธรรม กล่าวอีกว่า เมื่อเร็วๆนี้วธ.ได้รับแจ้งจากสมาคมเครือข่ายอุตสาหกรรมบันเทิงและสมาคมศิลปินพื้นบ้านทั้ง 30 สมาคมถึงผลการรวบรวมข้อมูลจำนวนศิลปินและเครือข่ายอุตสาหกรรมบันเทิงที่มีอายุเกิน 65 ปีทั้งที่เป็นสมาชิกสมาคมและไม่ได้เป็นสมาชิกสมาคมที่มาแจ้งความประสงค์เพื่อขึ้นทะเบียนไว้ของแต่ละสมาคม มีจำนวนทั้งหมด 3,857 คนทั่วประเทศ ขณะนี้ วธ. ได้แจ้งยอดและรายชื่อดังกล่าวไปยังกระทรวงแรงงาน เพื่อตรวจสอบความซ้ำซ้อน อีกทั้งประสานกระทรวงการคลังเพื่อขอความเห็นประกอบการจัดทำโครงการช่วยเหลือเยียวยา เพื่อเสนอของบประมาณดำเนินการจากรัฐบาล ขณะเดียวกัน วธ. กำชับให้สำนักงานวัฒนธรรมจังหวัด (สวจ.) ทุกแห่งเตรียมความพร้อมในการประสานงานกับทั้ง 30 สมาคม เพื่อให้คำแนะนำและอำนวยความสะดวกแก่ศิลปินและเครือข่ายอุตสาหกรรมบันเทิงที่มีอายุเกิน 65 ปี
วันพุธที่ 30 มิถุนายน 2564
กระทรวงแรงงาน  ชี้แจงการชดเชยลูกจ้างในแคมป์คนงาน
กระทรวงแรงงาน ยืนยันมีมาตรการชดเชยลูกจ้างในแคมป์งานก่อสร้าง พร้อมขอรับบริจาคเครื่องอุปโภคบริโภคจากผู้ประกอบการรายใหญ่ เพื่อช่วยเหลือแรงงาน
เมื่อวันที่ 29 มิถุนายน 2564 นายประทีป ทรงลำยอง ผู้ตรวจราชการกระทรวงแรงงาน ในฐานะโฆษกกระทรวงแรงงาน กล่าวถึงกรณีข่าวสารในสื่อสังคมออนไลน์ กรณี “การล็อกดาวน์แคมป์ก่อสร้าง สาวโพสต์โวย พ่อถูกกักตัวในแคมป์ก่อสร้าง ทหารคุมออกไปตรวจไม่ได้ ซ้ำมีข้าวให้เพียง 50 กล่อง แต่คนในแคมป์ 400 คน” นั้น
ตามที่ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา ได้มีการประชุมร่วมกับคณะที่ปรึกษาด้านการสาธารณสุขในศูนย์บริหารสถานการณ์โควิด-19 (ศบค.) เมื่อวันที่ 25 มิถุนายนที่ผ่านมา ซึ่งที่ประชุมได้มีมติให้ปิดแคมป์คนงานก่อสร้าง งดการเดินทางและเคลื่อนย้ายแรงงานในพื้นที่จังหวัดสีแดงเข้มจำนวน 10 จังหวัด ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม สงขลา ปัตตานี ยะลา และนราธิวาส เป็นเวลา 1 เดือน เพื่อควบคุมการแพร่ระบาดของโควิด-19 ในคลัสเตอร์แคมป์คนงานนั้น และได้มอบหมายให้กระทรวงแรงงานดูแลค่าใช้จ่าย เงินชดเชยให้แก่ลูกจ้างแทนผู้ประกอบการ
กระทรวงแรงงาน ได้ออกมาตรการเยียวยาลูกจ้างในแคมป์คนงาน ดังนี้
1) การจ่ายค่าชดเชย
- กรณีเป็นผู้ประกันตนจะได้รับ 50 เปอร์เซ็นของค่าจ้าง (จ่ายประกันสังคมไม่ต่ำกว่า 6 เดือนใน 15 เดือน)
- กรณีไม่เป็นผู้ประกันตน ขอความร่วมมือนายจ้างจ่าย
2) ขอความร่วมมือนายจ้างสถานประกอบการดูแลเรื่องอาหารแก่คนงานทั้ง 3 มื้อ
3) ตรวจคัดกรองโควิดเชิงรุกในแคมป์คนงาน หากพบเชื้อนำเข้าสู่การรักษา
4) ฉีดวัคซีนโควิด-19
5) ประเมินสถานการณ์ทุก 15 วัน
นอกจากการขอความร่วมมือนายจ้างสถานประกอบการดูแลเรื่องอาหารแก่คนงานในแคมป์ทั้ง 3 มื้อ กระทรวงแรงงานได้พยายามให้ความช่วยเหลือในเรื่องอาหาร โดยการขอรับบริจาคเครื่องอุปโภคบริโภคจากผู้ประกอบการรายใหญ่ เช่น บริษัท ไทยยูเนี่ยน กรุ๊ป บริษัท เจริญโภคภัณฑ์อาหาร หรือซีพีเอฟ บริษัทในเครือแสงทอง-อัครา เพื่อนำไปช่วยเหลือพี่น้องผู้ใช้แรงงานตามมาตรการปิดแคมป์คนงาน ซึ่งในเบื้องต้นได้รับบริจาคปลากระป๋อง 90,000 กระป๋อง และไข่ไก่ 250,000 ฟอง และนำไปมอบให้สมาคมอุตสาหกรรมก่อสร้างไทย ในพระบรมราชูปถัมภ์ เพื่อส่งต่อให้พี่น้องผู้ใช้แรงงานตามแคมป์ต่างๆ ต่อไป
วันเสาร์ที่ 26 กุมภาพันธ์ 2565
“ศรีสะเกษเกมส์” พร้อมเป็นต้นแบบ จัดแข่งขันกีฬาแห่งชาติ ภายใต้มาตรการป้องกันโควิด-19 เข้มงวด หนุนขับเคลื่อน  BCG
รองโฆษกรัฐบาลเผย “ศรีสะเกษเกมส์” พร้อมเป็นต้นแบบ จัดแข่งขันกีฬาแห่งชาติ ภายใต้มาตรการป้องกันโควิด-19 เข้มงวด หนุนขับเคลื่อน  BCG
เมื่อวันที่26ก.พ.น.ส.ไตรศุลีไตรสรณกุลรองโฆษกประจำสำนักนายกรัฐมนตรีเปิดเผยว่าจังหวัดศรีสะเกษการกีฬาแห่งประเทศไทย(กกท.)สมาคมกีฬาแห่งประเทศไทยและหน่วยงานที่เกี่ยวข้องมีความพร้อมในการจัดการแข่งขันกีฬาแห่งชาติครั้งที่47 “ศรีสะเกษเกมส์”ระหว่างวันที่5 – 25มี.ค. 2565และการแข่งขันกีฬาคนพิการแห่งชาติครั้งที่37 “นครลำดวนเกมส์”ระหว่างวันที่30มี.ค. – 3เม.ย. 2565จึงขอเชิญชวนประชาชนร่วมชมร่วมเชียร์นักกีฬาจากทั่วประเทศเข้าชิงชัยใน“ศรีสะเกษเกมส์”กว่า55ชนิดกีฬาและ“นครลำดวนเกมส์”กว่า21ชนิดกีฬา
น.ส.ไตรศุลีกล่าวว่าการจัดแข่งขันกีฬาแห่งชาติครั้งนี้จะเป็นตัวอย่างของการจัดมหกรรมกีฬาภายในประเทศโดยมีมาตรการป้องกันโรคโควิด-19ที่เข้มงวดแบ่งรูปแบบจัดการแข่งขันออกเป็น3ช่วงตามกลุ่มชนิดกีฬาเพื่อลดความแออัด จึงทำให้มีระยะเวลาในการจัดการแข่งขันที่ยาวกว่าปกติ โดยช่วงที่1ระหว่างวันที่5-11มี.ค.ช่วงที่2ระหว่างวันที่12-18มี.ค.และช่วงที่3ระหว่างวันที่19 – 25มี.ค.มีมาตรการเฝ้าระวังการติดเชื้อโควิด-19ที่รัดกุมโดยคณะกีฬาต้องผ่านการฉีดวัคซีนตั้งแต่2เข็มขึ้นไปมีผลการตรวจATKก่อนเดินทางเข้าจังหวัดและตรวจATKก่อนการแข่งขันพร้อมกันนี้ยังจะมีการตรวจโควิคให้ทุกๆ3วันตลอดการแข่งขันด้วย
น.ส.ไตรศุลีกล่าวว่าส่วนการอำนวยความสะดวกแก่คณะนักกีฬาได้มีการเตรียมความพร้อมแล้วทั้งในส่วนของสถานที่พักของนักกีฬาและเจ้าหน้าที่โดยจัดสถานที่พักตามชนิดกีฬาและใกล้สนามแข่งขันมากที่สุดจัดวางระบบรับ-ส่งนักกีฬาและเจ้าหน้าที่จากที่พักถึงสนามแข่งขันทุกวันส่วนการรักษาความปลอดภัยได้วางมาตรการไว้อย่างดีมีเจ้าหน้าที่ตำรวจรักษาความปลอดภัยตลอด24ชั่วโมงฯลฯ
น.ส.ไตรศุลีกล่าวว่าจังหวัดศรีสะเกษเป็น1ใน6จังหวัดแรกของประเทศไทยที่ได้รับการคัดเลือกให้เป็นเมืองกีฬาหรือsports cityโดยเน้นกีฬาเพื่อสุขภาพเพื่อความเป็นเลิศและกีฬาเพื่อการท่องเที่ยว โดยในการจัดแข่งขันกีฬาแห่งชาติครั้งนี้ได้มีการประชาสัมพันธ์ให้ผู้ประกอบการสถานที่ท่องเที่ยวรวมถึงชาวจังหวัดศรีสะเกษเตรียมความพร้อมในการเป็นเจ้าบ้านที่ดีช่วยเหลืออำนวยความสะดวกแก่ผู้มาเยือนให้เกิดความประทับใจและอยากลับมาเที่ยวใหม่ขณะที่องค์การบริหารส่วนจังหวัดศรีสะเกษได้จัดเตรียม4เส้นทางนำเที่ยวในช่วงการแข่งขันฯไว้ให้บริการแก่ผู้มาเยียนฟรี
“ที่สำคัญการแข่งขันกีฬาแห่งชาติและกีฬาคนพิการแห่งชาติครั้งนี้จังหวัดศรีสะเกษจะนำแนวทางด้านเศรษฐกิจชีวภาพเศรษฐกิจหมุนเวียนและเศรษฐกิจสีเขียวหรือBCGมาขับเคลื่อนตามนโยบายรัฐบาลเพื่อมุ่งเน้นการพัฒนาที่สอดรับกับเป้าหมายอย่างยั่งยืนของสหประชาชาติอย่างน้อย5เป้าหมายคือการผลิตและบริโภค,การรับมือการเปลี่ยนแปลงภูมิอากาศ,การอนุรักษ์ความหลากหลาย,การลดความเลื่อมล้ำและปรัชญาเศรษฐกิจพอเพียง”น.ส.ไตรศุลีกล่าว
———————
วันศุกร์ที่ 8 ตุลาคม 2564
รมว.เฮ้ง ระดมกำลังทุกภาคส่วนสนับสนุนเครื่องอุปโภค บริโภค จัดถุงยังชีพช่วยประชาชน
กระทรวงแรงงานจัดโครงการ  “ด้วยรักและห่วงใยจากใจ กระทรวงแรงงาน” จัดถุงยังชีพช่วยเหลือประชาชนที่ได้รับผลกระทบจากอุทกภัย โดยให้หน่วยงานในสังกัดประสานขอรับการสนับสนุนเครื่องอุปโภค บริโภค จากสถานประกอบกิจการที่มีกำลังและศักยภาพ
นายสุชาติ ชมกลิ่น รัฐมนตรีว่าการกระทรวงแรงงานกล่าวถึงความคืบหน้าการให้ความช่วยเหลือกรณีสถานการณ์น้ำท่วมในพื้นที่หลายจังหวัดจากอิทธิพลพายุฝนที่มีมาอย่างต่อเนื่องมาจนถึงปัจจุบัน ส่งผลให้เกิดน้ำท่วมฉับพลัน น้ำป่าไหลหลาก จนทำให้มีผู้ได้รับความเดือดร้อนเป็นจำนวนมาก ว่า รัฐบาลภายใต้การนำของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรีที่กำกับดูแลกระทรวงแรงงาน มีความห่วงใยผู้ใช้แรงงานและประชาชนทุกคนที่ประสบปัญหาอุทกภัยได้รับความเดือดร้อน โดยได้สั่งการให้แต่ละหน่วยงานในพื้นที่ที่เกี่ยวข้องบูรณาการให้ความช่วยเหลือประชาชนเป็นการเร่งด่วน ทั้งการขนย้าย อพยพ เร่งระบายน้ำ การมอบสิ่งของเพื่อบรรเทาความเดือดร้อน รวมถึงจัดให้มีการประชาสัมพันธ์ให้ประชาชนได้รับทราบสถานการณ์อุทกภัยอย่างต่อเนื่อง กระทรวงแรงงานยังได้กำชับให้หน่วยงานในสังกัดแต่ละจังหวัดที่ได้รับผลกระทบ เร่งบูรณาการสนับสนุนความช่วยเหลือผู้ใช้แรงงาน ลูกจ้างผู้ประกันตน และประชาชนในพื้นที่ที่ได้รับความเดือดร้อนกับทางจังหวัดในแต่ละจังหวัด โดยเฉพาะการเคลื่อนย้ายประชาชนไปในสถานที่ที่ปลอดภัย จัดที่พักพิงชั่วคราว และได้มอบหมายให้กรมสวัสดิการและคุ้มครองแรงงานประสานสถานประกอบกิจการที่มีกำลังและศักยภาพสนับสนุนเครื่องอุปโภคบริโภคของใช้ที่จำเป็นเพื่อบรรเทาความเดือดร้อนในทุกพื้นที่ทั่วประเทศที่ประสบอุทกภัย และดำเนินการตามมาตรการช่วยเหลือผู้ประสบอุทกภัยของกระทรวงแรงงาน ที่แบ่งเป็น 3 ระยะ ได้แก่ ระยะก่อนเกิดภัย ระยะเกิดภัย และระยะฟื้นฟูภายหลังน้ำลด
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมในเรื่องดังกล่าวว่า ได้มอบหมายให้สำนักงานสวัสดิการและคุ้มครองแรงงานจังหวัดทุกจังหวัดประสานไปยังสถานประกอบกิจการที่มีกำลังและศักยภาพสนับสนุนเครื่องอุปโภคบริโภคและกำลังทรัพย์ เพื่อนำมาจัดทำถุงยังชีพ โดยในวันนี้กรมได้รับการส่งมอบเครื่องอุปโภคบริโภคและเงินช่วยเหลือจากสถานประกอบกิจการผ่านสำนักงานสวัสดิการและคุ้มครองแรงงานจังหวัดชลบุรี สมุทรปราการ สมุทรสาคร ฉะเชิงเทรา ปทุมธานี นครปฐม สระบุรี และสำนักงานสวัสดิการและคุ้มครองแรงงานกรุงเทพมหานครพื้นที่ 2 , 4 , 5 , 8 เพื่อนำมาดำเนินการช่วยเหลือประชาชนในจังหวัดที่ประสบอุทกภัยต่อไป.
วันพฤหัสบดีที่ 17 มิถุนายน 2564
กระทรวงยุติธรรม โดยกรมบังคับคดี มอบผู้ตรวจราชการกรม ลงพื้นที่ประสานหน่วยงานต่าง ๆ ที่เกี่ยวข้องให้ความช่วยเหลือ 4 แม่เฒ่าสุโขทัย เผยจำเลยยื่นศาลขอขยายเวลาแล้ว
อธิบดีกรมบังคับคดี มอบผู้ตรวจราชการกรม ลงพื้นที่ประสานหน่วยงานต่าง ๆ ที่เกี่ยวข้องให้ความช่วยเหลือ 4 แม่เฒ่าสุโขทัย เผยความคืบหน้าของการไกล่เกลี่ยข้อพิพาทยังอยู่ในขั้นตอนการเจรจากันระหว่างคู่ความซึ่งยังไม่ได้ข้อยุติ และจะต้องเจรจาไกล่เกลี่ยในนัดต่อไป
นางอรัญญา ทองน้ำตะโก อธิบดีกรมบังคับคดี เปิดเผยว่า ตามที่มีข่าว 4 แม่เฒ่าชาวสุโขทัยถูกยึดบ้านและที่ดินที่เป็นที่อยู่อาศัยออกขายทอดตลาด ซึ่งอยู่ในขั้นตอนการบังคับให้จำเลยและผู้อาศัยออกจากบ้านและที่ดินพิพาท โดยนายสมศักดิ์ เทพสุทิน รัฐมนตรีว่าการกระทรวงยุติธรรม ได้สั่งการให้กรมบังคับคดีเร่งให้ความช่วยเหลือโดยนัดคู่ความทุกฝ่ายเจรจาหาทางออกร่วมกันโดยการไกล่เกลี่ยข้อพิพาท ที่สำนักงานบังคับคดีจังหวัดสุโขทัย นั้น ตนได้มอบหมายให้นายเฉลิมชัย บัวจันอัด ผู้ตรวจราชการกรม ลงพื้นที่ประสานหน่วยงานต่าง ๆ ที่เกี่ยวข้องเพื่อให้การช่วยเหลือ 4 แม่เฒ่าแล้ว ในส่วนความคืบหน้าของการไกล่เกลี่ยข้อพิพาทในวันนี้ยังอยู่ในขั้นตอนการเจรจากันระหว่างคู่ความซึ่งยังไม่ได้ข้อยุติ และจะต้องเจรจาไกล่เกลี่ยกันอีกในนัดต่อไป
นางอรัญญา กล่าวอีกว่า ส่วนกรณีที่จำเลยทั้งสองและผู้อาศัยจะต้องออกจากบ้านและที่ดินพิพาทนั้น กรมบังคับคดีได้รับแจ้งว่า นางตล่อม ทิมแย้ม จำเลยที่ 1 และนายลวง อนุเคราะห์ ทายาทของจำเลยที่ 2 ได้ไปยื่นคำร้องต่อศาลเพื่อขอขยายระยะเวลาในการออกจากบ้านและที่ดินพิพาทออกไปอีกสักระยะหนึ่ง เนื่องจากจำเลยและผู้อาศัยที่อยู่ในบ้านพิพาทต่างมีอายุมากกว่า 80 ปีแล้ว ยังไม่สามารถหาที่อยู่อาศัยใหม่ได้ และขณะนี้อยู่ระหว่างการขอเจรจากับโจทก์เพื่อขอซื้อบ้านและที่ดินพิพาทคืน ซึ่งศาลมีกำหนดนัดเพื่อสอบถามเกี่ยวกับเรื่องดังกล่าวในวันที่ 17 มิถุนายน เวลา 09.00 น.
กรมบังคับคดี 0 2881 4999 หรือสายด่วนกรมบังคับคดี 1111 กด 79 เว็บไซต์กรมบังคับคดี www.led.go.th
วันพุธที่ 25 สิงหาคม 2564
‘โฆษกแรงงาน’เตือนผู้ประกันตน ม.39 ใน 13 จังหวัด กลุ่มที่เงินยังไม่เข้า รีบผูกพร้อมเพย์
‘โฆษกแรงงาน’  เปิดเผยภาพรวมการจ่ายเงินเยียวยาผู้ประกันตนมาตรา 39 ใน 13 จังหวัด เตือนผู้ประกันตน ม.39 ใน 13 จังหวัด กลุ่มที่เงินยังไม่เข้า รีบผูกพร้อมเพย์
เมื่อวันที่ 24 สิงหาคม 2564 นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) เปิดเผยภาพรวมการจ่ายเงินเยียวยาผู้ประกันตนมาตรา 39 ใน 13 จังหวัด รอบที่ 1 จำนวน 5,000 บาท เมื่อวานนี้ (23 ส.ค.64) ได้แก่ กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร นราธิวาส ปัตตานี ยะลา และสงขลา เพิ่มเติม จังหวัดฉะเชิงเทรา ชลบุรี และพระนครศรีอยุธยา พบว่า มีจำนวนที่โอนทั้งสิ้น 1,123,746 ราย โอนสำเร็จ 1,020,852 ราย โอนไม่สำเร็จ 102,894 ราย เนื่องจากไม่ผูกพร้อมเพย์ 99,940 ราย บัญชีปิด 1,412 ราย ไม่มีบัญชี 972 คน บัญชีติดเงื่อนไข 11 ราย เลขที่บัญชีไม่ถูกต้อง 112 ราย ไม่สามารถทำรายการได้ 447 ราย
นางเธียรรัตน์ กล่าวต่อว่า ทั้งนี้ ผู้ประกันตนที่ยังไม่ได้รับสิทธิเนื่องจากการโอนไม่สำเร็จ สามารถตรวจสอบรายชื่อผู้ประกันตนที่โอนไม่สำเร็จได้ที่เว็บไซต์สำนักงานประกันสังคม www.sso.go.th หน้าตรวจสอบสิทธิ กรณีไม่สามารถโอนเงินสำเร็จด้วยสาเหตุที่ผู้ประกันตนไม่ผูกพร้อมเพย์ ขอให้ติดต่อธนาคารเจ้าของบัญชี ส่วนกรณีที่ไม่ได้รับสิทธิผู้ประกันตนสามารถยื่นทบทวนสิทธิได้ตั้งแต่วันที่ 1 - 30 กันยายน 2564 นี้
“การโอนเงินเยียวยาแก่ผู้ประกันตนมาตรา 39 ใน 13 จังหวัด รายละ 5,000 บาท ถือเป็นการบรรเทาความเดือดร้อนแก่ภาคแรงงานที่ได้รับผลกระทบจากโควิด-19 ตามเจตนารมณ์ของท่านนายกรัฐมนตรีและรัฐบาลที่จะไม่ทิ้งใครไว้ข้างหลัง เพื่อให้แรงงานอยู่ได้ ธุรกิจเดินหน้าต่อไปได้และก้าวข้ามสถานการณ์โควิดในครั้งนี้ไปด้วยกัน”นางเธียรรัตน์ กล่าวในท้ายสุด
วันอังคารที่ 11 มกราคม 2565
ครม.ไฟเขียวกบข.เพิ่มสัดส่วนการลงทุนในต่างประเทศไม่เกินร้อยละ 60 จากเดิมไม่เกินร้อยละ 40
ครม.ไฟเขียวกบข.เพิ่มสัดส่วนการลงทุนในต่างประเทศไม่เกินร้อยละ 60 จากเดิมไม่เกินร้อยละ 40
วันที่ 11 มกราคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี(ครม.)อนุมัติหลักการร่างกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ(ฉบับที่..) พ.ศ. .... ตามที่กระทรวงการคลังเสนอ ซึ่งมีสาระสำคัญเป็นการปรับเพิ่มสัดส่วนการลงทุนในต่างประเทศจากไม่เกินร้อยละ 40 เป็นไม่เกินร้อยละ 60 ของเงินกองทุนบำเหน็จบำนาญข้าราชการ(กบข.)เฉพาะในส่วนของแผนการลงทุนหลัก เพื่อเป็นการกระจายการลงทุนไปยังสินทรัพย์ที่มีความหลากหลายในต่างประเทศ และเพิ่มความยืดหยุ่นในการบริหารจัดการเงินของกบข. ให้สอดคล้องกับสภาวะการลงทุนและสภาพเศรษฐกิจที่เปลี่ยนแปลงไปในปัจจุบัน
อย่างไรก็ตาม การเพิ่มสัดส่วนการลงทุนในต่างประเทศ นอกจากจะทำให้สมาชิกมีโอกาสได้รับผลตอบแทนที่เพิ่มขึ้นแล้ว ยังทำให้สมาชิกมีความเสี่ยงจากการลงทุนในต่างประเทศที่เพิ่มขึ้นด้วย ดังนั้นกบข.จะต้องมีกระบวนการบริหารจัดการความเสี่ยงจากการลงทุนในสินทรัพย์ต่างประเทศที่มีประสิทธิภาพ
ทั้งนี้กฎกระทรวงกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการที่ใช้ในปัจจุบัน ได้กำหนดขอบเขต ประเภทของหลักทรัพย์ และสัดส่วนในการนำเงินของกบข.เฉพาะแผนการลงทุนหลัก ซึ่งไม่รวมเงินสำรอง และเงินทุนที่สมาชิกเลือกแผนการลงทุนอื่นที่ไม่ใช่แผนการลงทุนหลัก ไปลงทุนหาประโยชน์ 4 แนวทาง ได้แก่ ลงทุนในหลักทรัพย์ที่มีความมั่นคงสูงไม่น้อยกว่าร้อยละ 60 และอาจลงทุนในหลักทรัพย์อื่นไม่เกินร้อยละ 40 , ลงทุนในตราสารทุน ตราสารกึ่งหนี้กึ่งทุน หรือตราสารแสดงสิทธิในหนี้ซึ่งไม่รวมถึงพันธบัตร ตั๋วแลกเงิน ตั๋วสัญญาใช้เงิน หรือตราสารอย่างอื่นที่มีลักษณะอย่างเดียวกัน ที่ออกโดยนิติบุคคลไม่เกินร้อยละ 10 หรือไม่เกินจำนวนที่คณะกรรมการกำหนด ซึ่งการลงทุนในตราสารทุนและตราสารหนี้กึ่งทุน เมื่อรวมกันทุกนิติบุคคลแล้วต้องไม่เกินร้อยละ 35, ลงทุนในต่างประเทศไม่เกินร้อยละ40 และ ลงทุนในอสังหาริมทรัพย์ไม่เกินร้อยละ 12
...................................
วันศุกร์ที่ 29 กรกฎาคม 2565
กระทรวงเกษตรจัดแสดงพืชสวนโลกงดงาม ที่เนเธอร์แลนด์  เรทติ้งความประทับใจติดหนึ่งในสาม นายกชื่นชมแสดงศักยภาพด้านเกษตร Soft power ของประเทศ
กระทรวงเกษตรจัดแสดงพืชสวนโลกงดงาม ที่เนเธอร์แลนด์  เรทติ้งความประทับใจติดหนึ่งในสาม นายกชื่นชมแสดงศักยภาพด้านเกษตร Soft power ของประเทศ
วันนี้ (29 กรกฎาคม 2565) นางสาวรัชดา ธนาดิเรก รองโฆษกประจำสำนักนายก เปิดเผยว่า นายกรัฐมนตรี พลเอกประยุทธ์ จันทร์โอชา ชื่นชมผลงานของกระทรวงเกษตรและสหกรณ์ ที่จัดอาคารนิทรรศการของประเทศไทย หรือ Thailand Pavilian ในงานพืชสวนโลก The International Horticultural Expo (EXPO 2022 Floriade Almere) ณ ประเทศเนเธอร์แลนด์ 14 เมษายน-9 ตุลาคม 2565 ได้อย่างน่าสนใจยิ่ง จนทำให้เป็นหนึ่งในสามของประเทศที่ผู้เข้าชมมีความประทับใจมากที่สุด ข้อมูล ณ วันที่ 22 กรกฎาคม มียอดผู้เข้าชมแล้วกว่า1.66 แสนคน โดยในงานมีการแสดงผลงานนวัตกรรมด้านการเกษตรจากทั่วโลก กว่า 400 ผลงาน ทั้งนี้ ระหว่างวันที่ 28 กรกฎาคม–3 สิงหาคม กระทรวงเกษตรฯได้จัดกิจกรรมพิเศษ Thailand National Day และงานสัปดาห์ประเทศไทย อย่างยิ่งใหญ่ เพื่อเทิดพระเกียรติพระบาทสมเด็จพระเจ้าอยู่หัวเนื่องในวันเฉลิมพระชนมพรรษา และยังเป็นการแสดงศักยภาพภาพพืชสวนไทยสู่สายตาชาวโลกอีกด้วยโดยนายเฉลิมชัย ศรีอ่อน รัฐมนตรีว่าการกระทรวงเกษตรฯ เป็นประธานเปิดงาน และได้รับเกียรติจากนายกเทศมนตรีเมือง Almere และ Commissioner General ของงาน Expo 2022 Floriade Almere กล่าวต้อนรับ ในงานมีพิธีเชิญธงชาติไทยและการแสดงทางวัฒนธรรมไทยด้วย
สำหรับความน่าสนใจของอาคารนิทรรศการประเทศไทย นายเฉลิมชัย กล่าวว่า เป็นเพราะการนำเสนอที่ผสมผสาน Soft power และศักยภาพด้านการเกษตรของประเทศเข้าด้วยกัน ประกอบด้วยนวัตกรรมด้านการเกษตร อาหาร การท่องเที่ยว วัฒนธรรม และประเพณีไทย ผ่านแนวคิด “TRUST Thailand” และแนวคิดย่อย 3S คือ Safety Security และ Sustainability ถ่ายทอดสู่การออกแบบอาคารฯที่ชูเอกลักษณ์ความเป็นไทย เช่น ฝาผนังที่ร้อยเรียงเข้ากับลายเหลี่ยมจากงานประณีตศิลป์ การจัดวางองค์ประกอบทางภูมิสถาปัตยกรรม อาทิ กระถางลายครามประดับไม้มงคล กระทงโลหะ พญานาคไม้ไผ่สาน และเรือนกล้วยไม้ที่ตกแต่งอย่างอลังการ จากหลากหลายสกุล ทั้งหวายและแวนด้าหลากหลายสี ซึ่งในปี 2565 นี้ กรมส่งเสริมการเกษตรมีเป้าหมายที่จะกระตุ้นตลาดกล้วยไม้สกุลแวนด้าในประเทศเนเธอร์แลนด์อีกครั้งด้วย
สำหรับการจัดพื้นที่ภายในอาคาร แบ่งเป็นหลายส่วนด้วยกัน อาทิ การนำเสนอเรื่องราวเกี่ยวกับประเทศไทย ความสัมพันธ์ทางการทูตระหว่างประเทศไทยและเนเธอร์แลนด์ ตัวอย่างโครงการตามแนวคิด BCG Model การนำเสนอสินค้ากลุ่ม Future food เช่น เห็ดแครงทดแทนเนื้อสัตว์ จิ้งหรีด สินค้าผลิตภัณฑ์สมุนไพร สปา และเวชสำอาง ผลิตภัณฑ์วัฒนธรรมไทย Cultural Product of Thailand: CPOT
“นายกรัฐมนตรีชื่นชม กระทรวงเกษตรฯ และทุกภาคส่วนที่เกี่ยวข้อง ที่ร่วมมือกันจัดอาคารนิทรรศการของประเทศอย่างดียิ่ง ทำให้นานาชาติได้ตระหนักถึงศักยภาพด้านการเกษตรของไทย ทั้งในด้านเศรษฐกิจและความเป็น Soft power และที่สำคัญนายกฯ ยังให้ความเชื่อมั่นว่า กระทรวงเกษตรฯ จะขับเคลื่อนการเป็นเจ้าภาพการจัดงานพืชสวนโลกที่ จ.อุดรธานี ปี2569 ได้อย่างน่าสนใจและเป็นที่ประทับใจของผู้เข้าชม ผ่านการนำเสนอความหลากหลายทางชีวภาพของพื้นที่สู่สายตาชาวโลก ซึ่งอาจสร้างเงินสะพัดได้มากเป็นหมื่นล้านบาท จากจำนวนผู้เข้าชมงานที่น่าจะมากถึง 3.6 ล้านคน” นางสาวรัชดา กล่าว
วันศุกร์ที่ 20 พฤษภาคม 2565
นายกฯ ขอบคุณทุกฝ่ายที่ทำให้สถานการณ์โควิด-19 ดีขึ้น โดย ศบค. ปรับลดพื้นที่สีของจังหวัด และผ่อนคลายสถานที่ท่องเที่ยว ผับ บาร์ เริ่ม 1 มิ.ย.นี้
นายกฯ ขอบคุณทุกฝ่ายที่ทำให้สถานการณ์โควิด-19 ดีขึ้น โดย ศบค. ปรับลดพื้นที่สีของจังหวัด และผ่อนคลายสถานที่ท่องเที่ยว ผับ บาร์ เริ่ม 1 มิ.ย.นี้
วันนี้ (20 พฤษภาคม 2565) เวลา 12.50 น. ณ บริเวณทางเชื่อมตึกสันติไมตรีและตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ภายหลังเป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ 8/2565 ว่า รู้สึกยินดีกับสถานการณ์การติดเชื้อไวรัสโควิด-19 และอัตราผู้เสียชีวิตนั้นลดลง เป็นผลมาจากความร่วมมือกันของทุกฝ่าย รวมถึงประชาชน ขอบคุณทุกคนที่ปฏิบัติตามมาตรการของทางสาธารณสุข พร้อมขอให้ผู้ที่ยังมีความหละหลวมไม่ปฏิบัติตามมาตรการได้ให้ความร่วมมือกับทางภาครัฐด้วย โดยเฉพาะในเรื่องของการฉีดวัคซีน ซึ่งยืนยันขณะนี้มีวัคซีนที่เพียงพอ สำหรับการฉีดวัคซีนเข็มแรก และการฉีดวัคซีนเข็มกระตุ้นให้กับประชาชนทุกคน รวมถึงเตียงสำหรับการรักษา สิ่งเหล่านี้เป็นมาตรการที่รัฐบาลดำเนินการมาอย่างต่อเนื่อง
นายกรัฐมนตรี กล่าวถึงการการปรับระดับพื้นที่สีของจังหวัดว่า ที่ประชุม ศบค. ได้ปรับลดพื้นที่สีในการควบคุมโรคโควิด-19 เหลือพื้นที่สีเขียว สีฟ้า และสีเหลือง รวมทั้งผ่อนคลายมาตรการให้เปิดสถานบันเทิง ผับ บาร์ ในพื้นที่สีฟ้า และพื้นที่สีเขียว ตั้งแต่วันที่ 1 มิ.ย. 2565 ภายใต้มาตรการด้านสาธารณสุข อย่างไรก็ตาม แม้จะมีการผ่อนคลายที่จะให้เปิดแล้ว แต่ก็ขอให้ทุกคนต้องปฏิบัติตามมาตรการสาธารณสุขอย่างเคร่งครัด ทั้งผู้ให้บริการ และผู้ใช้บริการ รวมไปถึงที่ประชุม ศบค. ยังมีการปรับมาตรการการเข้าประเทศให้มีความรวดเร็วขึ้น ให้สอดคล้องกับสถานการณ์จำนวนนักท่องเที่ยวที่เดินทางเข้าประเทศ โดยเฉพาะทางอากาศ ขณะที่ในส่วนของทางเรือ ทางบกก็มีมาตรการอยู่แล้ว
นอกจากนี้ นายกรัฐมนตรียังติดตามการเปิดเรียนแบบ On-site ได้รับรายงานว่าทุกอย่างยังอยู่ในเกณฑ์ที่ควบคุมได้ ทั้งนี้ทุกอย่างที่รัฐบาลออกมาตรการไปรู้ว่าประชาชนเดือดร้อน ไม่สบายใจ เพราะทุกคนล้วนได้รับผลกระทบจากสถานการณ์โควิด-19 ที่เกิดขึ้นทำให้เกิดความลำบากในการประกอบอาชีพ ซึ่งรัฐบาลพยายามทำอย่างเต็มที่ด้วยความระมัดระวัง ขอให้เข้าใจรัฐบาลด้วย พร้อมกล่าวย้ำว่าวันนี้ประเทศไทยถูกจัดอันดับเป็นอันดับต้น ๆ ของโลก และเป็นอันดับ 1 ของอาเซียน ในเรื่องของการดูแลการแพร่ระบาดโควิด-19 และหลายอย่างที่ประเทศไทยดำเนินการนั้น WHO ก็ได้นำไปศึกษาด้วย
ในตอนท้าย นายกรัฐมนตรีกล่าวถึงการท่องเที่ยวของไทยว่าได้รับคำชื่นชมและเป็นที่นิยมจากต่างประเทศ โดยเฉพาะกรุงเทพมหานคร ภูเก็ต เชียงใหม่ เป็นต้น จึงขอให้ทุกคนร่วมมือกันฉีดวัคซีนให้ครบ สถานการณ์โควิด-19 ก็จะดีขึ้น เพราะเครื่องจักรสำคัญในการขับเคลื่อนเศรษฐกิจของไทยคือ การท่องเที่ยว ทั้งนี้ ได้คาดการณ์ไว้ว่านักท่องเที่ยวจะเพิ่มขึ้นอีกเป็นจำนวนมาก ซึ่งส่งผลให้สร้างรายได้จากการท่องเที่ยวเพิ่มขึ้น อย่างไรก็ตามในส่วนของเครื่องจักรอื่น ๆ ยังขับเคลื่อนได้ช้า เพราะประสบปัญหา 3 ซ้อน 1) การกีดกันทางการค้า 2) โควิด-19 3) สถานการณ์ความขัดแย้งรัสเซีย-ยูเครน โดยรัฐบาลจะทำให้ดีที่สุดบนพื้นฐานของความถูกต้องและการประชุมหารือร่วมกันของทุกฝ่ายก่อนดำเนินการต่อไป
วันพุธที่ 17 พฤศจิกายน 2564
โฆษกรัฐบาล วอน ม็อบรถบรรทุก เห็นใจประชาชนที่ใช้รถ ใช้ถนนร่วมกัน ยืนยัน “นายกฯ” พยายามให้ความช่วยเหลืออย่างเต็มที่ขอให้เข้าใจ
โฆษกรัฐบาล วอน ม็อบรถบรรทุก เห็นใจประชาชนที่ใช้รถ ใช้ถนนร่วมกัน ยืนยัน “นายกฯ” พยายามให้ความช่วยเหลืออย่างเต็มที่ขอให้เข้าใจ
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า อยากจะขอวิงวอนสหพันธ์ขนส่งทางบกแห่งประเทศไทย ที่จะจัดกิจกรรมม็อบรถบรรทุก Truck Powerซีซั่น 2 เพื่อเรียกร้องให้รัฐบาลตรึงราคาน้ำมันดีเซลที่ 25 บาทต่อลิตร ขอให้เห็นใจประชาชนผู้ใช้รถใช้ถนน เนื่องจากหลายเส้นทางเป็นเส้นทางสำคัญในการสัญจรของพี่น้องประชาชน อาจส่งผลให้เกิดการจราจรติดขัดได้ รวมทั้งอาจเกิดผลกระทบกับชาวบ้านในแถวบริเวณที่มีการชุมนุมด้วย
โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันว่ารัฐบาลให้ความช่วยเหลือทุกฝ่ายอย่างเท่าเทียมกัน โดยวานนี้ (16 พ.ย. 64) ครม. ได้มีมติเห็นชอบร่างหลักเกณฑ์การกู้เงินของสำนักงานกองทุนน้ำมันเชื้อเพลิง (สกนช.) เพื่อพยุงราคาและเตรียมพร้อมสภาพคล่องในการตรึงราคาน้ำมันดีเซลไม่ให้เกิน 30 บาท/ลิตร ขอให้เข้าใจว่า รัฐบาลจะต้องพิจารณามาตรการต่าง ๆ อย่างรอบคอบเพื่อใช้งบประมาณที่มีอยู่อย่างจำกัดให้เกิดประโยชน์กับประชาชนทุกกลุ่มในประเทศ นายกรัฐมนตรียย้ำมาตลอดว่า โดยไม่ทิ้งใครไว้ข้างหลัง ขอให้ทุกฝ่ายช่วยกันโดยยึดประโยชน์ของประเทศชาติและประชาชนเป็นหลัก
............................